Darul iubirii: Profetul. Nebunul. Nisip si spuma. Gradina Profetului. Portret in penita. Deschizatorul de drumuri Drumul spre Lumina este un drum al implinirii de sine, un drum al trezirii si al deschiderii catre nemarginirea Fiintei, este drumul dinspre noaptea inceputului de om catre ziua sinelui prealuminat. Darul iubirii este o carte a devenirii si o carte de intelepciune. O carte a devenirii deoarece urmeaza pasii unui om catre sine insusi; o carte de intelepciune caci, in drumul sau spre deplinatatea fiintei, Gibran, intrebator sau profetic, rebel sau supus, zbuciumat sau impacat cu sine, ramane mereu indragostit de Viata si de darurile ei. - Mihai-Claudiu Marai Desi Gibran s-a considerat intotdeauna pictor si nu scriitor, celebritatea si-o datoreaza aproape in intregime cartilor sale. Reconcilierea celor doua inclinatii, literara si artistica, care si l-au revendicat fiecare pentru sine, s-a realizat totusi in opera lui scrisa, caci Gibran a scris ca si cum ar fi pictat. Chiar daca putin numeroase, povestirile lui pline de viata precum si poemele in proza au avut o influenta considerabila in epoca. Limbajul sau este simplu si colocvial, dar intotdeauna grav, iar daca inspiratia sa are neindoielnic radacini in traditie, cum bine observau exegetii sai arabi, stilul si tusa scriiturii raman puternic marcate de cultura occidentala. Darul Iubirii reuneste cele mai cunoscute opere ale lui Kahlil Gibran: \n • Profetul - este cartea care i-a adus lui Gibran o notorietate mondiala. Generatii intregi de cititori o vor considera, impreuna cu Mary Haskell, „cartea cea mai plina de iubire din cate s au scris vreodata. • Nebunul - este o colectie de parabole publicata prin curajul si viziunea tanarului editor Alfred Knopf din New York - cel care il va sfatui sa si schimbe numele din Khalil in Kahlil, pentru o pronuntie corecta in limba engleza. • Portret in penita - reda cu ajutorul catorva scrisori din putina corespondenta purtata intre Gibran si Mary Haskell, muza sa, infiriparea unui delicat simtamant de afectiune intre doua persoane apartinand unor culturi diferite. • Deschizatorul de drumuri - este o colectie de cugetari si meditatii asupra destinului omului. • Nisip si spuma - o colectie de parabole si aforisme. • Gradina profetului - aparuta postum, este scrisa in prelungirea Profetului si ca o incununare a acestuia. • Opera lui este formatoare de constiinta intrucat Gibran ne indeamna neincetat sa redescoperim partea spirituala a vietii; mai presus de toate, el ne aminteste, intr-un mod emotionant, ca omul este dator sa lupte neobosit pentru libertatea si demnitatea sa, ca sufletul se imbolnaveste in lipsa frumusetii si a iubirii.